**EKONOMSKA ŠKOLA VUKOVAR**

**Županijska 52**

**32000 VUKOVAR**

U Vukovaru 21. lipnja 2024. godine

 Na temelju članka 17. stavka 2. Pravilnika o postupku zapošljavanja te procjeni i vrednovanju kandidata za zapošljavanje Povjerenstvo za procjenu i vrednovanje kandidata objavljuje

**OBAVIJEST O DATUMU I VREMENU TESTIRANJA, PRAVILIMA TESTIRANJA,**

 **SADRŽAJU I NAČINU TESTIRANJA KANDIDATA NATJEČAJA**

za radno mjesto**:**

* + - 1. **ČISTAČ – SPREMAČ / ČISTAČICA - SPREMAČICA -** 1 izvršitelj/izvršiteljica na neodređeno nepuno radno vrijeme – 20 sati tjedno

Po Natječaju za radno mjesto: KLASA: 112-01/24-03/2; URBROJ: 2196-42-24-02 od 29. svibnja 2024. g. objavljenom dana 29. svibnja 2024. godine. godine na mrežnoj stranici i oglasnoj ploči Hrvatskog zavoda za zapošljavanje te mrežnoj stranici i oglasnoj ploči Škole, izvršit će se testiranje.

**Svim prijavljenim kandidatima, koji su pravodobno dostavili potpunu prijavu sa sasvim prilozima odnosno ispravama i ispunjavaju uvjete natječaja, Obavijest o testiranju dostavlja se dana 21. lipnja 2024. godine, na e-mail adresu, koju je kandidat naveo u pisanoj prijavi na natječaj, a ako kandidat nema e-mail adresu, obavještava se na broj telefona iz navedene prijave.**

Sukladno odredbama Pravilnika o postupku zapošljavanja te procjeni i vrednovanju kandidata za zapošljavanje, testiranje kandidata sastoji se od dva postupka, provjere znanja testiranjem (pismeno) i razgovora (intervjua) kandidata s Povjerenstvom.

**PISMENO TESTIRANJE:**

Pismeno testiranje održat će se dana 25. lipnja 2024. godine s početkom u 13:00 sati u Ekonomskoj školi Vukovar u učionici broj 113

* 12:50 sati dolazak i utvrđivanje identiteta i popisa kandidata
* 13:00 sati pisana provjera (testiranje)

Ako kandidat ne pristupi ili pristupi nakon vremena određenog za dolazak i utvrđivanje identiteta i popisa kandidata, ne smatra se kandidatom natječaja

Testiranje će trajati 45 minuta.

Test se piše isključivo kemijskom olovkom, koju je kandidat dužan ponijeti sa sobom.

Kandidati su dužni ponijeti sa sobom identifikacijsku javnu ispravu (važeću osobnu iskaznicu, putovnicu ili vozačku dozvolu) na temelju koje se, prije testiranja, utvrđuje identitet kandidata.

Testiranju ne mogu pristupiti kandidati koji ne mogu dokazati identitet i kandidati za koje je Povjerenstvo utvrdilo da ne ispunjavaju formalne uvjete iz natječaja te čije prijave nisu pravodobne i potpune.

Nakon utvrđivanja identiteta kandidata Povjerenstvo će podijeliti testove kandidatima.

Po zaprimanju testa, kandidati sami određuju zaporku pod kojom rješavaju test, a koja se prije rješavanja testa uz ime i prezime kandidata pohranjuje u zatvorenu omotnicu koju čuva predsjednik Povjerenstva do izrade rang liste kandidata nakon ispravljenih testova.

 Za vrijeme testiranja **nije dopušteno:**

* koristiti se bilo kakvom literaturom odnosno bilješkama
* koristiti mobitel ili druga komunikacijska sredstva
* napuštati prostoriju u kojoj se testiranje odvija i
* razgovarati s ostalim kandidatima

Ako kandidat postupi suprotno pravilima testiranja bit će udaljen s testiranja, a njegov rezultat Povjerenstvo neće priznati niti ocijeniti.

Nakon obavljenog testiranja Povjerenstvo utvrđuje rezultat pismenog testiranja za svakog kandidata koji je pristupio testiranju te ga objavljuje kandidatima.

**RAZGOVOR S KANDIDATIMA (INTERVJU):**

Razgovor s kandidatima (intervju) održat će se dana 25. lipnja 2024. godine nakon objave rezultata pismenog testiranja.

Pravo na pristup razgovoru (intervju) s Povjerenstvom ostvaruje kandidat koji je na testu ostvario najmanje 50 % ukupnih bodova.

Ukupni rezultati testiranja priopćit će se kandidatima neposredno nakon obavljenog razgovora (intervjua).

***Napomena****: Izrazi koji se koriste osobe u muškom rodu korišteni su neutralno i odnose se na muške i ženske kandidate*

Povjerenstvo za procjenu i vrednovanje kandidata